Zinder
Zinder város Niger déli részén, a fővárostól, Niameytől 860 km-re keletre és a nigériai Kanótól 240 km-re északra. Lakossága kb. 256 ezer fő volt 2012-ben.

Fallal körülvett kereskedőváros, a Szaharát átszelő, egy fontos út déli végénél. Az ország egykori fővárosa, 1926-ig.

Ma főleg földimogyoróval, bőráruval, nyersbőrrel, takarókkal kereskednek itt. A többségében muzulmán lakói szoros kereskedelmet és családi kapcsolatokat ápolnak a nigériai Kanoval.

A városban sikátorok kanyarognak sűrű összevisszaságban. Fő nevezetességei az 1860-ban épült egykori szultáni palota, továbbá a mecset és a francia gyarmati időkből származó erődje.

Repülőtere, egyeteme van.

Híres látnivalók a hagyományos hausza házak, a régi negyed a labirintusszerű sikátoraival, a Birni régi erődítményének maradványai, a Palais du Sultan hírhedt börtöne és a klasszikus francia erőd.

Zinder valamikor pihenőhely volt a tevék számára a régi dél-szaharai útvonalon. Majd  menedékhellyé vált a 17. századi véres konfliktusoktól menekülő hausza és kanouri nemzetiségek számára. Később a hatalmas Damagaram fővárosává vált. Felvirágoztatta a mezőgazdaságot, majd a rabszolga-kereskedelem felé fordult.

Látnivalók 
Keskeny sikátorok a Birni régi erődített negyedben, az erődtől délre. A régi banco (agyagtégla) házak labirintusai, amelyek közül néhány színesen festett geometriai mintázattal rendelkezik, és a létező legjobb hausza építészetet ábrázolja - Nigériában sem látható ilyen jól megőrzött épület. A negyed déli részén még mindig áll egy birni masszív, eredeti erődített falfestés.

Palais du Sultan: 

Az eredetileg a 19. század közepén épült Palais du Sultan otthont ad a 23. szultánnak, Elhadj Mamadou Moustaphának, három feleségével és 23 gyermekével - közelükben látható néhány őr az élénk piros és zöld egyenruhájukban.

Jegyzetek

Források
 Reder's Digest: Világjárók lexikona, 1998

Fordítás 

Niger települései